Z Á P I S N I C A   č. 3/2008

     Z riadneho zasadnutia Obecného zastupiteľstva v Slaskej, konaného dňa 12. júna  2008 o 19,00 hod. v kancelárii starostu obce.

Prítomní:
Podľa prezenčnej listiny boli prítomní všetci poslanci obecného zastupiteľstva, starosta obce a administratívna pracovníčka obecného úradu.

Program:

1.)	Otvorenie
2.)	Určenie zapisovateľa a overovateľov zápisnice a uznesení
3.)	Prehľad príjmov a výdavkov za mesiac marec, apríl a máj 2008
4.)	Návrh rozpočtového opatrenia č. 2
5.)	Záverečný účet obce za rok 2007
6.)	Vyhlásenie voľby hlavného kontrolóra obce
7.)	Žiadosti doručené OcÚ, interpelácie poslancov
8.)	Diskusia
9.)	Schválenie uznesení
10.)	 Záver

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko na zasadnutí sú prítomní všetci poslanci obecného zastupiteľstva. Po predložení bol program obecného zastupiteľstva jednomyseľne schválený v podobe, ktorá je uvedená v tejto zápisnici. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 2

Za zapisovateľku zápisnice určil starosta obce administratívnu pracovníčku obecného úradu sl. Zuzanu Mojžišovú. Za overovateľov zápisnice a uznesení určil p. Ľudmilu Mojžišovú a p. Zdeno Fronc. 

K bodu č. 3

Prehľad príjmov a výdavkov za mesiac marec, apríl a máj 2008 obdržali poslanci obecného zastupiteľstva v písomnej podobe ako súčasť materiálov na zasadnutie. Starosta obce preto otvoril hneď diskusiu k tomuto bodu programu. Poslanec Hric sa v súvislosti s výdavkom na opravu duše V3S informoval, či by nebolo vhodné kúpiť nové kolesá na V3S. Starosta obce odpovedal, že v súčasnosti podal žiadosť na získanie vojenskej techniky, takže kolesá by sa mali dať získať aj takouto formou. Ak obec nebude úspešná v tejto žiadosti, môže sa pristúpiť k nákupu kolies. Poslanec Göth mal otázku na výdavok – nákup mulčovacej kôry. Starosta obce odpovedal, že išlo o kôru do parčíka v strede obce k vysadeným rastlinám. Poslanec Tölgyesi mal otázku na výdavok pre SOZA. Starosta obce informoval, že ide o organizáciu zastupujúcu autorské práva a každý rok sa platí za používanie skladieb v miestnom rozhlase. Ďalej sa poslanec Tölgyesi dotazoval na kúpnu cenu s biskupským úradom, či ide o konečnú kúpnu cenu. Starosta obce odpovedal, že ide o definitívnu kúpnu cenu, ktorá bola už uvedená aj v kúpnej zmluve tak, ako ju poslanci schválili. Zmluva bola už podaná na zavkladovanie na príslušnej správe katastra. Poslanci nemali ďalej pri tomto bode žiadne otázky. Prehľad príjmov a výdavkov za mesiac marec, apríl a máj 2008 zobrali poslanci na vedomie uznesením č. 13/2008. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 4

Starosta obce predložil poslancom návrh rozpočtového opatrenia č. 2, ktorým by sa mal upraviť rozpočet roku 2008 podľa vývoja príjmov a výdavkov. Rozpočet sa upravuje zvýšením príjmov aj výdavkov podľa konkrétnych kapitol tak ako sa reálne plní rozpočet. Poslanci obdržali návrh rozpočtového opatrenia č. 2 v materiáloch a tak bola otvorená rozprava k tomuto bodu. Na strane príjmov sa navrhovali upraviť hlavne položky z dane z príjmu fyzických osôb a položky z príjmov miestnych daní na základe už vybraných daní. Taktiež sa navrhovali upraviť položky príjmov ohľadom aktivačnej činnosti, ktoré sa menia vzhľadom na zmenu podmienok zo strany štátu. Ostatné položky príjmu sa navrhovali zmeniť na základe vývoja rozpočtu a teda skutočne získaných príjmov. Na strane výdavkov sa navrhovali zmeniť položky podľa reálneho stavu riešenia priorít obce aj s ohľadom na zamestnanie nového zamestnanca obce. Poslanci obecného zastupiteľstva nemali návrhy na iné zmeny rozpočtu a súhlasili s predloženým návrhom, ktorý je konkrétne rozpracovaný v prílohách zastupiteľstva  Tento návrh rozpočtového opatrenia č. 2 poslanci obecného zastupiteľstva schválili ako Rozpočtové opatrenie č. 2 uznesením č. 14/2008. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 5

Komplexne spracovaný materiál záverečného účtu obce za rok 2007 bol poslancom doručený v materiáloch pred zasadnutím obecného zastupiteľstva. Materiál obsahoval – záverečný účet obce Slaská za rok 2007, výsledok hospodárenia obce Slaská za rok 2007, správa nezávislého audítora, výkaz o plnení rozpočtu k 31.12.2007, výkaz ziskov a strát k 31.12.2007 a súvahu k 31.12.2007. Hospodárenie za rok 2007 obec skončila s prebytkom vo výške 145.391,60 Sk. Poslanci nemali pripomienky k predmetnému návrhu záverečného účtu vzhľadom na sledovanie hospodárenia počas roka a to hlavne prostredníctvom rozpočtových opatrení. Poslanec Göth navrhol, aby bol celý prebytok hospodárenia prevedený na účet rezervného fondu. Obecné zastupiteľstvo uznesením č. 15/2008 schválilo záverečný účet obce za rok 2007 s prebytkom hospodárenia vo výške 145.391,60 Sk s konštatovaním, že celoročné hospodárenie obce za rok 2007 sa schvaľuje bez výhrad a zároveň schválilo prevod prebytku hospodárenia za rok 2007 v plnej výške na účet rezervného fondu obce. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 6

Starosta obce už niekoľkokrát navrhoval vyhlásenie voľby hlavného kontrolóra obce, nakoľko je povinnosť obce mať kontrolóra zo zákona. Vzhľadom však na počet obyvateľov obce je aj odmena kontrolóra nízka a zatiaľ nikto neprejavil o túto funkciu záujem. Preto starosta obce opäť navrhol, aby obecné zastupiteľstvo vyhlásilo voľbu hlavného kontrolóra obce. Poslanci s vyhlásením voľby súhlasili a odporučili, aby sa informácia o vyhlásení voľby hlavného kontrolóra obce zverejnila na webovej stránke obce, na úradných tabuliach obce a formou zverejnenia uznesení obecného zastupiteľstva. S ohľadom na dodržanie zákonných podmienok voľby hlavného kontrolóra obce sa voľba stanovila na deň 7.8.2008 s tým, že kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na obecnom úrade, teda do 24. júla 2008, vrátane dňa 24. júla 2008 do 15,30 hod. Súčasťou prihlášky musí byť výpis z registra trestov nie starší ako tri mesiace a doklad o vzdelaní. Obecné zastupiteľstvo uznesením č. 16/2008 vyhlásilo voľbu hlavného kontrolóra obce s termínom konania dňa 7.8.2008.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

K bodu č. 7

Starosta obce informoval poslancov, že na základe ich odporúčania zaslal ponuku na predaj na základe zákonného predkupného práva na spoluvlastnícky podiel o veľkosti 5/24 na pozemku parcela č. E-KN 487/1 v k.ú. Slaská. Ide o pozemok, ktorého ostatné spoluvlastnícke podiely odkúpil od súkromných osôb Mgr. Peter Gelien a susedí s jeho pozemkom, ktorý má vo vlastníctve v podiele 1/1. Vzhľadom k tomu, že k uvedeným pozemkom vedie prístupová cesta vo vlastníctve SPF, ktorú má v nájme Mgr. Peter Gelien, je minoritné spoluvlastníctvo obce v tomto pozemku za prebytočné a preto bolo doporučené obci, aby v zmysle § 140 zákona č. 40/1964 Zb. Občiansky zákonník ponúkla na predaj spoluvlastnícky podiel o veľkosti 5/24 na pozemku parcela č. E-KN 487/1, vedenej ako orná pôda o výmere 2952 m2. Zodpovedajúca výmera ponúknutého spoluvlastníckeho podielu predstavuje výmeru 615 m2. Obcou navrhnutá kúpna cena je 50 Sk za m2, teda spolu vo výške 30.750 Sk. Obec listom zo dňa 9.6.2008 ponúkla tento spoluvlastnícky podiel na predaj na základe zákonného predkupného práva vlastníkovi ostatných väčšinových podielov na tomto pozemku Mgr. Petrovi Gelienovi. Oslovený spoluvlastných ostatných spoluvlastníckych podielov dňa 10.6.2008 doručil obci odpoveď s tým, že vzhľadom k tomu, že na základe výsledku verejnej obchodnej súťaže je výlučným vlastníkom susednej nehnuteľnosti a vzhľadom k tomu, že v predmetnej parcele vlastní väčšinový podiel odkúpený od súkromných osôb, našu ponuku prijíma a využíva tak jeho zákonné predkupné právo v zmysle § 140 zákona č. 40/1964 Zb. Občiansky zákonník. Zároveň uviedol, že akceptuje obcou navrhnutú kúpnu cenu s tým, že ju uhradí v hotovosti do pokladne obecného úradu v deň podpísania kúpnej zmluvy. Obecné zastupiteľstvo uznesením č. 17/2008 schválilo predaj nehnuteľnosti nachádzajúcej sa v k.ú. Slaská a to spoluvlastnícky podiel o veľkosti 5/24 (zodpovedajúca výmera podielu – 615 m2) na pozemku parcela č. E-KN 487/1, vedená ako orná pôda o výmere 2952 m2, zapísaná na LV č. 1134, za kúpnu cenu v sume 30.750 Sk v prospech kupujúceho – Mgr. Peter Gelien, nar. 7.7.1972, bytom Novomeského 2/100, 965 01 Žiar nad Hronom.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

Manželia František Ťahúň s manželkou Miriam Ťahúňovou, bytom Slaská č. 167 doručili obecnému úradu dňa 5.6.2008 žiadosť o odkúpenie nehnuteľnosti pozemku parcela č. C-KN 531/1, záhrady o výmere 321 m2, ktorá je v podiele ½ v podielovom spoluvlastníctve Obce Slaská. Starosta obce poslancov informoval, že ide o pozemok susediaci s pozemkom manželov Ťahúňových. Obec je spoluvlastníkom v podiele ½, po ¼ sú spoluvlastníkmi iní občania obce, ktorí už prisľúbili predaj uvedeným manželom. Obecné zastupiteľstvo uznesením č. 18/2008 schválilo predaj nehnuteľnosti nachádzajúcej sa v k.ú. Slaská a to spoluvlastnícky podiel o veľkosti ½ (zodpovedajúca výmera podielu – 160,5 m2) na pozemku parcela č. C-KN 531/1, vedená ako záhrady o výmere 321 m2, zapísaná na LV č. 1135, za kúpnu cenu v sume 6.420 Sk v prospech kupujúcich – František Ťahúň, nar. 17.11.1972 a manželka Ing. Miriam Ťahúňová, nar. 21.6.1976, obidvaja bytom Slaská č. 167.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

Starosta obce navrhol, aby obec odkúpila spoluvlastnícke podiely od p. Jána Beňu. Ide o podiely na pozemkoch, ktoré sa nachádzajú v zastavanom území obce alebo na pozemkoch v extraviláne, na ktorých obec plánuje realizovať jej rozvojové aktivity v rámci schváleného územného plánu. Aj vzhľadom na kúpnu cenu (6,50 Sk/m2) odporúča starosta obce podiely kúpiť. Poslanci s takouto kúpou súhlasili a preto obecné zastupiteľstvo uznesením č. 19/2008 schválilo kúpu nehnuteľností v prospech Obce Slaská a to spoluvlastnícky podiel o veľkosti 3/28 (zodpovedajúca výmera podielu – 14,7857 m2) na pozemku parcela č. E-KN 4, vedená ako zastavané plochy a nádvoria o výmere 138 m2, zapísaná na LV č. 201 v k.ú. Slaská; spoluvlastnícky podiel o veľkosti 29/420 (zodpovedajúca výmera podielu – 172,1357 m2) na pozemku parcela č. E-KN 110, vedená ako TTP o výmere 2493 m2, zapísaná na LV č. 924 v k.ú. Slaská; spoluvlastnícky podiel o veľkosti 29/420 (zodpovedajúca výmera podielu – 6,3523 m2) na pozemku parcela č. E-KN 452, vedená ako orná pôda o výmere 92 m2, zapísaná na LV č. 924 v k.ú. Slaská; spoluvlastnícky podiel o veľkosti 29/420 (zodpovedajúca výmera podielu – 126,2880 m2) na pozemku parcela č. E-KN 564, vedená ako TTP o výmere 1829 m2, zapísaná na LV č. 924 v k.ú. Slaská; spoluvlastnícky podiel o veľkosti 1/28 (zodpovedajúca výmera podielu – 11,8214 m2) na pozemku parcela č. E-KN 5/3, vedená ako zastavané plochy a nádvoria o výmere 331 m2, zapísaná na LV č. 955 v k.ú. Slaská; spoluvlastnícky podiel o veľkosti 1/60 (zodpovedajúca výmera podielu – 84,3666 m2) na pozemku parcela č. E-KN 859, vedená ako orná pôda o výmere 5062 m2, zapísaná na LV č. 1064 v k.ú. Slaská a spoluvlastnícky podiel o veľkosti 248/672 (zodpovedajúca výmera podielu – 21,4047 m2) na pozemku parcela č. E-KN 67/6, vedená ako zastavané plochy a nádvoria o výmere 58 m2, zapísaná na LV č. 6 v k.ú. Slaská, od predávajúceho p. Jána Beňu, nar. 13.11.1960, bytom 969 75 Baďan č. 89 za kúpnu cenu v sume 2.841 Sk.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

Starosta obce navrhol tiež, aby obec odkúpila spoluvlastnícke podiely od p. Petra Lalu. Tiež ide o podiely na pozemkoch, ktoré sa nachádzajú v zastavanom území obce alebo na pozemkoch v extraviláne, na ktorých obec plánuje realizovať jej rozvojové aktivity v rámci schváleného územného plánu. Aj v tomto prípade vzhľadom na kúpnu cenu (6 Sk/m2) odporúča starosta obce podiely kúpiť. Poslanci s takouto kúpu súhlasili a preto obecné zastupiteľstvo uznesením č. 20/2008 schválilo kúpu nehnuteľností v prospech Obce Slaská a to spoluvlastnícky podiel o veľkosti 1/16 (zodpovedajúca výmera podielu – 56,6875 m2) na pozemku parcela č. E-KN 120/2, vedená ako TTP o výmere 907 m2, zapísaná na LV č. 926 v k.ú. Slaská; spoluvlastnícky podiel o veľkosti 1/8 (zodpovedajúca výmera podielu – 14,25 m2) na pozemku parcela č. E-KN 122/1, vedená ako TTP o výmere 114 m2, zapísaná na LV č. 930 v k.ú. Slaská; spoluvlastnícky podiel o veľkosti 1/20 (zodpovedajúca výmera podielu – 6,4 m2) na pozemku parcela č. E-KN 26, vedená ako záhrady o výmere 128 m2, zapísaná na LV č. 795 v k.ú. Slaská; spoluvlastnícky podiel o veľkosti 24/480 (zodpovedajúca výmera podielu – 158,65 m2) na pozemku parcela č. E-KN 902/1, vedená ako TTP o výmere 3173 m2, zapísaná na LV č. 1126 v k.ú. Slaská; spoluvlastnícky podiel o veľkosti 24/480 (zodpovedajúca výmera podielu – 13,7 m2) na pozemku parcela č. E-KN 902/2, vedená ako TTP o výmere 274 m2, zapísaná na LV č. 1126 v k.ú. Slaská; spoluvlastnícky podiel o veľkosti 1/8 (zodpovedajúca výmera podielu – 258,125 m2) na pozemku parcela č. E-KN 905, vedená ako TTP o výmere 2065 m2, zapísaná na LV č. 1107 v k.ú. Slaská a spoluvlastnícky podiel o veľkosti 1/8 (zodpovedajúca výmera podielu – 246,25 m2) na pozemku parcela č. E-KN 903, vedená ako TTP o výmere 1970 m2, zapísaná na LV č, 1106 v k.ú. Slaská, od predávajúceho p. Petra Lalu, nar. 14.6.1954, bytom B. Bartoka F 7, 979 01 Rimavská Sobota za kúpnu cenu v sume 4.524 Sk.
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0

V rámci interpelácii požiadal o slovo poslanec Zdeno Fronc, ktorý informoval kolegov poslancov o anonymnom liste, ktorý mu bol doručený. Anonymný pisateľ namietal, že starostovi obce bola odpredaná budova bývalej materskej školy aj s celým areálom za smiešnu cenu. Starosta obce tiež informoval o jednom anonymnom liste, ktorý mu bol adresovaný a v ktorom pisateľ opisuje presne tú istú záležitosť. Poslanec Göth navrhol, aby bola celá záležitosť ešte raz vysvetlená v obecných novinách Hlásnik tak, aby bolo z článku jasné, že starosta nekupoval žiadnu budovu, že predmetom predaja bola len časť pozemku a že predaj sa realizoval prostredníctvom verejnej obchodnej súťaže, ktorá bola riadne v novinách Hlásnik zverejnená a doručená tak každej domácnosti. Viac vraj netreba na takéto anonymy reagovať, keďže všetky uznesenia obecného zastupiteľstva sú zverejňované v obecných novinách Hlásnik a naviac je možné si plné znenie uznesení a zápisníc stiahnuť z webovej stránky obce. Iné interpelácie neodzneli.

K bodu č. 8

V diskusii ešte starosta navrhol, aby obec pristúpila k členstvu v Regionálnom združení miest a obcí ŽIARSKY REGIÓN. V minulosti obec z tohto združenia vystúpila, ale vzhľadom na žiadosť niektorých štatutárov iných obcí sa starosta rozhodol opäť podať návrh na členstvo v tejto organizácii. Obecné zastupiteľstvo uznesením č. 21/2008 súhlasilo s členstvom Obce Slaská v Regionálnom združení miest a obcí ŽIARSKY REGIÓN. 
Hlasovanie: za: 5 – Fronc, Ing. Göth, Ing. Hric, Tölgyesi, Mojžišová
                     proti: 0
                     zdržal sa: 0 

K bodu č. 9

Návrh uznesení predniesol starosta obce. Obecné zastupiteľstvo schválilo uznesenia v podobe spísaných uznesení č. 13/2008, 14/2008, 15/2008, 16/2008, 17/2008, 18/2008, 19/2008, 20/2008 a 21/2008.

K bodu č. 10

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia stanovil na 7.augusta 2008..

Zapísala: Zuzana M o j ž i š o v á

Daniel G e l i e n
starosta obce

Ľudmila  M o j ž i š o v á
overovateľka

Zdeno F r o n c
overovateľ